Γεγονότα Φεβρουαρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2019, συνοδευόμενα από τις πηγές μέσω των οποίων μεταδόθηκαν.

## 1 Φεβρουαρίου
;Καταστροφές και δυστυχήματα
*Σε 21 ανέρχεται ο αριθμός των νεκρών από το κύμα κακοκαιρίας που πλήττει τις Ηνωμένες Πολιτείες από τον περασμένο μήνα.
*Πτώση μετεωρίτη, η πρώτη από το 1994, καταγράφεται στην Κούβα.

;Διεθνείς σχέσεις
*Δεύτερος Ψυχρός Πόλεμος
**Ο Αμερικανός υπουργός Εξωτερικών Μάικ Πομπέο ανακοινώνει ότι οι Ηνωμένες Πολιτείες αναστέλλουν τον ρόλο τους στη Συμφωνία για τις Πυρηνικές Δυνάμεις Μεσαίου Βεληνεκούς, τη συμφωνία που υπογράφηκε το 1987 με τη Ρωσία απαγορεύοντας από αμφότερες τις χώρες να κατέχουν και να δοκιμάζουν πυρηνικούς και συμβατικούς πυραύλους μεσαίου βεληνεκούς.

;Αθλητισμός
* Το Κατάρ κατακτά για πρώτη φορά στην ιστορία του το Ασιατικό Κύπελλο Ποδοσφαίρου επικρατώντας της Ιαπωνίας με 3-1 στον τελικό της διοργάνωσης στο Ντουμπάι.

## 2 Φεβρουαρίου

;Διεθνείς σχέσεις
*Το Ιράν παρουσιάζει πύραυλο τύπου Κρουζ με βεληνεκές 1.300 χλμ.
**Ο Πρόεδρος της Ρωσίας Βλαντίμιρ Πούτιν ανακοινώνει ότι αναστέλλει τον ρόλο της χώρας του στη Συμφωνία για τις Πυρηνικές Δυνάμεις Μεσαίου Βεληνεκούς, τη συμφωνία που υπογράφηκε το 1987 με τις Ηνωμένες Πολιτείες απαγορεύοντας από αμφότερες τις χώρες να κατέχουν και να δοκιμάζουν πυρηνικούς και συμβατικούς πυραύλους μεσαίου βεληνεκούς.

## 3 Φεβρουαρίου
;Διεθνείς σχέσεις
*Ο Πάπας Φραγκίσκος φτάνει στο Αμπού Ντάμπι, και γίνεται ο πρώτος Ποντίφικας που επισκέπτεται την Αραβική Χερσόνησο.

;Πολιτική και εκλογές
*Προεδρικές εκλογές του Ελ Σαλβαδόρ (2019)
**Ο πρώην δήμαρχος του Σαν Σαλβαδόρ Ναγίμπ Μπουκέλε από τον Μείζονα Συνασπισμό για την Εθνική Ενότητα εκλέγεται Πρόεδρος του Ελ Σαλβαδόρ με ποσοστό άνω του 50% των ψήφων.

;Αθλητισμός
*Στο αμερικανικό ποδόσφαιρο, το Σούπερ Μπολ κατακτούν οι Νιου Ίνγκλαντ Πάτριοτς επικρατώντας με 13–3 των Λος Άντζελες Ραμς. Είναι η 6η φορά που οι Πάτριοτς κατακτούν το Σούπερ Μπολ, ισοφαρίζοντας το ρεκόρ των Πίτσμπουργκ Στίλερς.

## 4 Φεβρουαρίου
;Οικονομία
*Η γερμανική αεροπορική εταιρεία Germania χρεοκοπεί και διακόπτει τη λειτουργία της.

;Διεθνείς σχέσεις
*Αρκετές χώρες της Ευρώπης, όπως οι Γερμανία, Ισπανία και Πορτογαλία, αναγνωρίζουν επίσημα τον Χουάν Γκουαϊδό ως τον μεταβατικό πρόεδρο της Βενεζουέλας, έπειτα από την άρνηση του Νικολάς Μαδούρο να διεξαγάγει πρόωρες εκλογές, όπως του ζητήθηκε σε τελεσίγραφο των χωρών της Ευρώπης. Η Ελλάδα και η [Ιρλανδία] δεν αναγνωρίζουν ακόμα τον Γκουαϊδό, ενώ το [Κίνημα Πέντε Αστέρων της Ιταλίας δηλώνει ότι δεν είναι δουλειά της Ευρωπαϊκής Ένωσης "να πει σε άλλη χώρα τι θα πράξει".

;Επιστήμη και τεχνολογία
*Δίνεται στην κυκλοφορία η μεγαλύτερη οδική σήραγγα στις ΗΠΑ μήκους 2,9 χιλιομέτρων, η σήραγγα Alascan Way Viaduct στο Σιάτλ.

## 5 Φεβρουαρίου
;Πόλεμος και επιθέσεις
*Στην Κεντροαφρικανική Δημοκρατία η κυβέρνηση υπογράφει ειρηνευτική συμφωνία με 14 ομάδες ανταρτών.

;Διεθνείς σχέσεις
*11 κράτη μέλη της Ομάδας της Λίμα υπογράφουν διακήρυξη με την οποία αναγνωρίζουν τον Χουάν Γκουαϊδό ως τον μεταβατικό πρόεδρο της Βενεζουέλας, ενώ τρία μέλη της ομάδας, η Αγία Λουκία, η Γουιάνα και το Μεξικό δεν υπογράφουν τη διακήρυξη.

;Νόμος και έγκλημα
*Από πυρκαγιά σε συγκρότημα διαμερισμάτων στο Παρίσι πεθαίνουν 10 άτομα και πάνω από 30 τραυματίζονται. Μία γυναίκα συνελήφθη ως ύποπτη για πιθανό εμπρησμό.

## 6 Φεβρουαρίου
;Διεθνείς σχέσεις
* Στη Βόρεια Μακεδονία υπογράφεται το πρωτόκολλο εισδοχής της χώρας στο ΝΑΤΟ.

;Καταστροφές και δυστυχήματα
*Σφοδρή βροχόπτωση πλήττει το Ρίο ντε Τζανέιρο, με αποτέλεσμα τον θάνατο 3 ατόμων. Άλλα τρία αγνοούνται.
*Δέκα άτομα σκοτώνονται και άλλα 13 τραυματίζονται από την κατάρρευση οκταώροφου κτηρίου στην Κωνσταντινούπολη.

;Νόμος και έγκλημα
*Το Συνταγματικό Δικαστήριο της Κολομβίας απαγορεύει το κυνήγι για διασκέδαση, επικαλούμενο περιβαλλοντικές ανησυχίες.

## 7 Φεβρουαρίου
;Καταστροφές και δυστυχήματα
*Από έκρηξη αερίου σε εγκαταλελειμμένο ανθρακωρυχείο της Μίντελμπουργκ στη Νότια Αφρική σκοτώνονται έξι άτομα.

;Πολιτική και εκλογές
*Η Γαλλία αποσύρει τον πρεσβευτή της στην Ιταλία, για πρώτη φορά από τον Δεύτερο Παγκόσμιο Πόλεμο, εν μέσω έντασης και έπειτα από την προχθεσινή συνάντηση του αντιπροέδρου της κυβέρνησης Λουίτζι ντι Μάιο με τα μέλη του κινήματος κίτρινα γιλέκα.

**Επιστήμη και τεχνολογία**

* Ανακοινώνεται ότι το εξερευνητικό σκάφος της μη επανδρωμένης αποστολής στον Άρη που σχεδιάζεται για το 2020 θα ονομάζεται «Ρόζαλιντ Φράνκλιν», προς τιμήν της Βρετανής φυσικού.

## 8 Φεβρουαρίου
;Καταστροφές και δυστυχήματα
*Από φωτιά στο προπονητικό κέντρο της παιδικής ομάδας Φλαμένγκο στο Ρίο ντε Τζανέιρο της Βραζιλίας πεθαίνουν τουλάχιστον 10 άτομα και άλλα 3 τραυματίζονται.

;Πολιτική
*Με ψήφους 153 υπέρ έναντι 140 κατά, η Βουλή των Ελλήνων επικυρώνει το πρωτόκολλο ένταξης της Βόρειας Μακεδονίας στο ΝΑΤΟ.
*Η κυβέρνηση της Ισπανίας ανακοινώνει ότι διακόπτει τον διάλογο με την κυβέρνηση της Καταλονίας, κλιμακώνοντας την περιφερειακή κρίση.

## 9 Φεβρουαρίου
;Πολιτική και εκλογές
*Αμερικανικές προεδρικές εκλογές (2020)
**Η Αμερικανίδα Δημοκρατική γερουσιαστής Ελίζαμπεθ Γουόρεν ανακοινώνει την πρόθεσή της να διεκδικήσει το αξίωμα του προέδρου των ΗΠΑ στις εκλογές του 2020.
*Προεδρική κρίση στη Βενεζουέλα το 2019:
**Ο διορισμένος από την Εθνοσυνέλευση της Βενεζουέλας πρόεδρος Χουάν Γκουαϊδό δεν αποκλείει την πιθανότητα να ζητήσει τη βοήθεια του αμερικανικού στρατού προκειμένου να ανατρέψει τον Νικολάς Μαδούρο.

## 10 Φεβρουαρίου
;Πολιτική και εκλογές
*Αμερικανικές προεδρικές εκλογές (2020)
**Η Αμερικανίδα γερουσιαστής Έιμι Κλόμπουτσαρ ανακοινώνει την πρόθεσή της να διεκδικήσει την προεδρία των ΗΠΑ στις εκλογές του 2020.
*Ο πρωθυπουργός της Ουγγαρίας Βίκτορ Όρμπαν ανακοινώνει μειωμένους φόρους και δάνεια ως επιδόματα για τις οικογένειες που έχουν πολλά παιδιά, στο πλαίσιο των κυβερνητικών προσπαθειών να αυξηθεί ο δείκτης γεννήσεων στην Ουγγαρία.

;Αθλητισμός
*Στο μπέιζμπολ οι Τόρος δε Ερέρα γίνεται η πρώτη ομάδα του Παναμά από το 1950 που κατακτά το Caribbean Series, επικρατώντας των Λας Τούνας από την Κούβα με 3-1 στον τελικό.

## 11 Φεβρουαρίου

;Δυστυχήματα και καταστροφές
*Από την πτώση ελικοπτέρου που μεταφέρει τον Βραζιλιάνο δημοσιογράφο και παρουσιαστή ειδήσεων Ρικάρντο Μποετσάτ στο Σάο Πάολο, σκοτώνονται ο Μποετσάτ και ο χειριστής του ελικοπτέρου.
*Τουλάχιστον 99 άτομα πέθαναν έπειτα από την κατανάλωση δηλητηριασμένου οινοπνεύματος στις δύο πολιτείες της Ινδίας Ουτάρ Πραντές και Ουταραχάντ.
*Χιονοθύελλα πλήττει τη Χαβάη, συνοδευόμενη από ισχυρούς ανέμους, με αποτέλεσμα τον θάνατο ενός ανθρώπου.

;Διεθνείς σχέσεις
*Οι ΗΠΑ και η Ελβετία υπογράφουν εμπορική συμφωνία, ώστε να μην επηρεαστούν οι εμπορικές τους σχέσεις μετά το Brexit.

;Νόμος και έγκλημα
*Ένας 15χρονος μαθητής μαχαίρωσε και σκότωσε τον καθηγητή του και έναν συμμαθητή σε Γυμνάσιο του Στόλμπτσι στη Λευκορωσία. Δύο ακόμα παιδιά του σχολείου τραυματίστηκαν.

## 12 Φεβρουαρίου
;Δυστυχήματα και καταστροφές
*Τουλάχιστον 17 άτομα πεθαίνουν από πυρκαγιά σε ξενοδοχείο στο Νέο Δελχί της Ινδίας.

;Διεθνείς σχέσεις
*Η ΠΓΔΜ μετονομάζεται επίσημα σε Βόρεια Μακεδονία, τερματίζοντας τη διαμάχη της με την Ελλάδα για το όνομα.

;Αθλητισμός
*Η Βόρεια και η Νότια Κορέα ανακοινώνουν ότι θα ξεκινήσουν μια κοινή προσπάθεια για τη συνδιοργάνωση των Θερινών Ολυμπιακών Αγώνων του 2032.

## 13 Φεβρουαρίου
;Πόλεμος και επιθέσεις
*Σε βομβιστική επίθεση καμικάζι σκοτώνονται τουλάχιστον 27 Ιρανοί μέλη της Φρουράς της Επανάστασης στο νοτιοανατολικό Ιράν. Για την επίθεση την ευθύνη αναλαμβάνουν οι εξτρεμιστές της Τζαΐς ουλ Αντλ.

;Επιστήμη και τεχνολογία
*Εξερεύνηση του Άρη
**Η αποστολή της διαστημικής συσκευής της NASA *[[Opportunity (διαστημική αποστολή)|Opportunity]]* στον Άρη τερματίζεται. Η συσκευή σταμάτησε να επικοινωνεί τον Ιούνιο του 2018 έπειτα από καταιγίδα σκόνης στον πλανήτη και οι προσπάθειες να ανακτηθεί η επικοινωνία ήσαν ανεπιτυχείς.

## 14 Φεβρουαρίου
;Πόλεμος και επιθέσεις
*Σε επίθεση αυτοκτονίας που εκδηλώνεται σε κομβόι στρατιωτικών οχημάτων στην οδό ταχείας κυκλοφορίας στο κρατίδιο Τζαμού και Κασμίρ σκοτώνονται τουλάχιστον 46 μέλη των ινδικών δυνάμεων ασφαλείας.

;Πολιτική και εκλογές
*Διαδηλώσεις στην Αϊτή το 2019:
**Ο αριθμός των νεκρών από τις διαδηλώσεις στην Αϊτή ανέρχεται σε 9, με τους διαδηλωτές να ζητούν την παραίτηση του προέδρου Ζοβενέλ Μοΐζ. Οι διαδηλώσεις άρχισαν στις 7 Φεβρουαρίου.
*Brexit
**Η Βουλή των Κοινοτήτων καταψηφίζει τη στρατηγική διαπραγματεύσεων της πρωθυπουργού Τερέζα Μέι με την Ευρωπαϊκή Ένωση.

## 15 Φεβρουαρίου
;Πόλεμος και επιθέσεις

*Στη Νιγηρία, ένοπλοι σκοτώνουν 66 άτομα στην πολιτεία της Καντούνα με 34 από τα θύματα να είναι γυναίκες ή παιδιά. Η επίθεση έγινε μία ημέρα πριν τη διεξαγωγή των γενικών εκλογών, οι οποίες αναβλήθηκαν για την επόμενη εβδομάδα.

;Νόμος και έγκλημα
*Σε μαζική επίθεση με πυροβολισμούς στην Ορόρα του Ιλινόις, σκοτώνονται πέντε άτομα, άλλα έξι τραυματίζονται και ο ύποπτος δράστης πέφτει νεκρός από τα αστυνομικά πυρά λίγο αργότερα.

;Πολιτική και εκλογές
*Ο Αμερικανός πρόεδρος Ντόναλντ Τραμπ κηρύσσει κατάσταση έκτακτης ανάγκης στα νότια σύνορα των ΗΠΑ.
*Ο πρωθυπουργός της Ισπανίας Πέδρο Σάντσεθ προκηρύσσει πρόωρες εκλογές για τις 28 Απριλίου και πρόκειται να διαλύσει το Κοινοβούλιο της Ισπανίας μετά την μη έγκριση του προϋπολογισμού της κυβέρνησης.

;Πολιτισμός και τέχνες
*Στο Κινηματογραφικό Φεστιβάλ Βερολίνου, τη Χρυσή Άρκτο αποσπά η ταινία του Ισραηλινού Ναντάβ Λαπίντ "Synonyms".

## 16 Φεβρουαρίου

;Πολιτική και εκλογές
*Νιγηριανές γενικές εκλογές (2019)
**Η ψηφοφορία στη Νιγηρία για τις βουλευτικές εκλογές αναβάλλεται για μία εβδομάδα, καθώς λίγο πριν ανοίξουν οι κάλπες ξεσπούν βίαιες ταραχές και επεισόδια.
*Προεδρική κρίση στη Βενεζουέλα
**Στρατιωτικά αεροσκάφη των ΗΠΑ που μεταφέρουν βοήθεια προσγειώνονται κοντά στα σύνορα της Βενεζουέλας με την Κολομβία.

## 17 Φεβρουαρίου
;Νόμος και έγκλημα
*Από ομαδικούς πυροβολισμούς σε νυχτερινό κέντρο του Κανκούν στο Μεξικό σκοτώνονται 5 άτομα και ισάριθμα τραυματιζονται.

;Αθλητισμός
*Το NBA All-Star Game λαμβάνει χώρα στο Σπέκτρουμ Σέντερ της Σαρλότ στη Βόρεια Καρολίνα. Ο Κέβιν Ντουράντ των *[[Γκόλντεν Στέιτ Ουόριορς|Golden State Warriors]]* αναδεικνύεται All Star MVP (πολυτιμότερος παίκτης), για δεύτερη φορά. Το 2012 είχε κατακτήσει ξανά το βραβείο αυτό.
*Στους αγώνες αυτοκινήτων, ο Ντένις Χέμλιν κερδίζει το Daytona 500 για το 2019. Είναι η δεύτερη φορά που ο Χέμλιν κερδίζει τον αγώνα αυτό, μετά τη νίκη του το 2016.
*Η ΑΕΚ κατακτά το Διηπειρωτικό Κύπελλο καλαθοσφαίρισης επικρατώντας στον τελικό του Ρίο ντε Τζανέιρο επί της Φλαμένγκο με 86-70. Είναι η τρίτη ελληνική ομάδα που κερδίζει το εν λόγω κύπελλο, έπειτα από τον Παναθηναϊκό (1996) και τον Ολυμπιακό (2013).

## 18 Φεβρουαρίου

;Πολιτική και εκλογές
*Παραιτούνται επτά βουλευτές και αποχωρούν από το Εργατικό Κόμμα, ιδρύοντας την Ομάδα Ανεξάρτητων. Είναι οι Τσούκα Ουμούνα, Λουσιάνα Μπέργκερ, Άντζελα Σμιθ, Κρις Λέσλι, Γκάβιν Σούκερ, Αν Κοφέι και Μάικ Γκέιπς, οι οποίοι υπέβαλαν την παραίτησή τους σε ένδειξη διαμαρτυρίας για την ηγεσία του Τζέρεμι Κόρμπιν και τον "θεσμικό αντισημιτισμό" στους κόλπους του κόμματος.

;Διεθνείς σχέσεις
*Το Πακιστάν ανακαλεί τον πρεσβευτή του στην Ινδία για διαβουλεύσεις έπειτα από την επίθεση στο Κασμίρ που είχε ως αποτέλεσμα να σκοτωθούν 44 Ινδοί χωροφύλακες.
*Η Πολωνία αποσύρεται από τη σύνοδο κορυφής των χωρών της Κεντρικής Ευρώπης (Ομάδα του Βίσεγκραντ) που είναι προγραμματισμένη για αύριο στο Ισραήλ σε ένδειξη διαμαρτυρίας για τις χθεσινές δηλώσεις του νέου ισραηλινού υπουργού Εξωτερικών Ίσραελ Κατς, ο οποίος κατηγόρησε τους Πολωνούς ότι πολλοί από αυτούς υπήρξαν συνεργάτες των Ναζί και ότι "ρουφούν τον αντισημιτισμό με το γάλα της μητέρας τους".

;Καταστροφές και δυστυχήματα
*Νεκροί βρίσκονται οι 4 αγνοούμενοι (από το βράδυ της 16ης Φεβρουαρίου) όταν παρασύρθηκε το όχημα στο οποίο επέβαιναν από τα νερά του Γεροποτάμου στην Κρήτη.

## 19 Φεβρουαρίου
;Καταστροφές και δυστυχήματα
*Από πυρκαγιά σε σπίτι του Χάλιφαξ, στη Νόβα Σκότια του Καναδά πεθαίνουν 7 παιδιά που ανήκουν σε συριακή οικογένεια. (BBC)

;Πολιτική και εκλογές
*Αμερικανικές προεδρικές εκλογές (2020)
**Ο γερουσιαστής του Βερμόντ και υποψήφιος των προεδρικών εκλογών του 2016, Μπέρνι Σόντερς ανακοινώνει την υποψηφιότητά του για την προεδρία των ΗΠΑ με το Δημοκρατικό Κόμμα το 2020. (NPR)
*Πολιτική της Ισπανίας
**Ο Φρανθίσκο Χοσέ Αλκαράθ από το κόμμα Vox γίνεται ο πρώτος ακροδεξιός γερουσιαστής μετά την αποκατάσταση της δημοκρατίας στην Ισπανία. (''El Mundo'')
*Στο Ηνωμένο Βασίλειο, αυτομολεί από το Εργατικό Κόμμα η Τζόαν Ράιαν και γίνεται η 8η βουλευτής των Εργατικών που προσχωρεί στην Ομάδα των Ανεξάρτητων. (BBC)

## 20 Φεβρουαρίου
;Διεθνείς σχέσεις
*Προεδρική κρίση στη Βενεζουέλα:
**Το Ναυτικό της Βενεζουέλας κλείνει τα θαλάσσια σύνορα με τα ολλανδικά νησιά της Καραϊβικής Αρούμπα, Κουρασάο και Μποναίρ ενόψει της προγραμματισμένης εισόδου της ανθρωπιστικής βοήθειας στη Βενεζουέλα στις 23 Φεβρουαρίου, ημερομηνία την οποία ο Νικολάς Μαδούρο θεωρεί ως προάγγελο εισβολής στη χώρα. (CNN)

;Καταστροφές και δυστυχήματα
*Μεγάλη πυρκαγιά κατακαίει την ιστορική περιοχή της πρωτεύουσας Ντάκα του Μπανγκλαντές, με αποτέλεσμα να χάσουν τη ζωή τους το λιγότερο 80 άτομα και άλλα 50 να τραυματιστούν. (CNN)

;Πολιτική και εκλογές
*Τρεις Βρετανίδες βουλευτές του Συντηρητικού Κόμματος, οι Άννα Σάουμπρι, Σάρα Γουόλαστον και Χάιντι Άλεν, αποχωρούν από το κόμμα τους και προσχωρούν στην Ομάδα των Ανεξάρτητων, η οποία αριθμεί πλέον 11 μέλη. (''The Guardian'')

;Επιστήμη και τεχνολογία
*Ανακαλύφθηκε ένα θηλυκό είδος της χελώνας των Γκαλαπάγκος Φερναντίνα, το οποίο πιστευόταν ότι είχε εκλείψει για πάνω από 100 χρόνια. (''USA Today'')

## 21 Φεβρουαρίου
;Πόλεμος και επιθέσεις
*Οι σύμμαχοι των ΗΠΑ, Γαλλία και Ηνωμένο Βασίλειο αναφέρουν ότι δεν πρόκειται να διατηρήσουν τα στρατεύματά τους στη Συρία μετά την αποχώρηση από εκεί των Αμερικανών. (''The Washington Post'')

;Διεθνείς σχέσεις
*Προεδρική κρίση στη Βενεζουέλα
**Ο πρόεδρος της Βενεζουέλας Νικολάς Μαδούρο διατάζει το κλείσιμο των συνόρων της χώρας του με τη Βραζιλία, με τη διεθνή ανθρωπιστική βοήθεια να είναι προγραμματισμένο να φτάσει μεθαύριο υπό ξένη στρατιωτική προστασία.(BBC)

;Επιστήμη και τεχνολογία
*Ανακοινώνεται από επιστήμονες η επανανακάλυψη της μεγαλύτερης μέλισσας στον κόσμο, της *[[Megachile pluto]]* ή αλλιώς γιγάντιας μέλισσας του Γουόλας (Wallace's giant bee). Η ανακάλυψη έγινε στο νησί Βόρειο Μαλούκου της Ινδονησίας, ενώ δεν είχε επιβεβαιωθεί εμφάνιση του εν λόγω είδους εντόμου από το 1981. Λαμβάνονται οι πρώτες στα χρονικά φωτογραφίες και βιντεοσκοπήσεις του σπάνιου είδους. (BBC)
*Η διαστημική συσκευή της JAXA *[[Χαγιαμπούσα2]]* προσγειώνεται με επιτυχία στον απολλώνειο αστεροειδή 162173 Ριούγκου. (''The Guardian'')

## 22 Φεβρουαρίου
;Πόλεμος και επιθέσεις
*Προεδρική κρίση στη Βενεζουέλα:
**Η Εθνοφρουρά της Βενεζουέλας (GNB) ανοίγει πυρ εναντίον ομάδας από αυτόχθονες διαδηλωτές Πεμόν, οι οποίοι αποπειράθηκαν να εμποδίσουν στρατιωτική αυτοκινητοπομπή που κατευθυνόταν στα σύνορα της Βενεζουέλας με τη Βραζιλία, σκοτώνοντας τουλάχιστον 2 άτομα και τραυματίζοντας άλλα 14, αρκετά από τα οποία σοβαρά. (''The Washington Post'') (''Miami Herald'')
*Ο πρόεδρος των ΗΠΑ Ντόναλντ Τραμπ συμφωνεί να διατηρήσει γύρω στα 400 αμερικανικά στρατεύματα στη Συρία. (CNN)

;Καταστροφές
*Σεισμός μεγέθους 7,5 Ρίχτερ πλήττει τον Ισημερινό, στα σύνορα με το Περού. (USGS)

;Πολιτική και εκλογές
*Ο πρόεδρος του Σουδάν Ομάρ ελ-Μπεσίρ κηρύσσει τη χώρα του σε κατάσταση έκτακτης ανάγκης για ένα έτος, απολύει την κυβέρνηση και όλους τους κυβερνήτες των πολιτειών εν μέσω των αντικυβερνητικών διαδηλώσεων που κλιμακώνονται. (BBC)
*Στις ΗΠΑ, ο πρόεδρος Τραμπ διορίζει την πρέσβειρα στον Καναδά Κέλι Νάιτ Κραφτ ως νέα πρέσβειρα των Ηνωμένων Πολιτειών στα Ηνωμένα Έθνη. (CNN)

## 23 Φεβρουαρίου
;Πόλεμος και επιθέσεις
*Κρίση στη Βενεζουέλα:
**Σε συγκρούσεις Βενεζουελανών με την Εθνοφρουρά στα σύνορα της Βενεζουέλας με τη Βραζιλία, σκοτώνονται 3 άτομα στο νότιο κρατίδιο Μπολίβαρ. (The Guardian) 
**Εξήντα άντρες της Εθνοφρουράς της Βενεζουέλας αυτομολούν στην Κολομβία. (Miami Herald) (AFP) (Reuters)
**Η Βενεζουέλα διακόπτει τις διπλωματικές της σχέσεις με την Κολομβία και απελαύνει τους διπλωμάτες της τελευταίας. Η Κολομβία συνεχίζει να έχει *[[ντε γιούρε]]* διπλωματικές σχέσεις με τον πρεσβευτή του Χουάν Γκουαϊδό, Ουμπέρτο Καλδερόν Μπέρτι. (Reuters) (Colombia's Caracol TV)

;Πολιτική και εκλογές
*Νιγηριανές γενικές εκλογές (2019)
**Έπειτα από αναβολή μίας εβδομάδας, διεξάγονται κανονικά οι γενικές εκλογές στη Νιγηρία. (''DW'')
* Στο Σουδάν ο πρόεδρος Μπεσίρ αντικαθιστά τον πρωθυπουργό Μοτάζ Μουσά με τον αντιπρόεδρο, Μοχάμετ Ταχίρ Αγιάλα.(''France 24'')

## 24 Φεβρουαρίου
;Arts and culture
*91α βραβεία Όσκαρ
**Τα 91α βραβεία Όσκαρ απονέμονται στο Χόλιγουντ. Η ταινία *[[Bohemian Rhapsody (ταινία)|Bohemian Rhapsody]]* κερδίζει τα περισσότερα Όσκαρ, συνολικά 4, ακολουθούμενη από τα φιλμ *[[Μαύρος Πάνθηρας (ταινία)|Μαύρος Πάνθηρας]]*, *[[Το Πράσινο Βιβλίο]]*, και *[[Roma (ταινία)|Roma]]*, που απέσπασαν τρία βραβεία το καθένα. (''The Guardian''), (''The New York Times'')

;Νόμος και έγκλημα
*Σκοτώνεται από τα πυρά των ειδικών δυνάμεων του Μπανγκλαντές ένας ένοπλος, ο οποίος είχε αποπειραθεί να καταλάβει αεροσκάφος των αερογραμμών Biman Bangladesh Airlines στη διάρκεια πτήσης με προορισμό το Διεθνές Αεροδρόμιο του Ντουμπάι. Όλοι οι 148 επιβάτες και το πλήρωμα αποβιβάστηκαν με ασφάλεια. (BBC)

;Πολιτική και εκλογές
*Μολδαβικές βουλευτικές εκλογές (2019)
**Οι ψηφοφόροι στη Μολδαβία προσέρχονται στις κάλπες για την εκλογή των μελών του Κοινοβουλίου. (''France 24'')
*Προεδρικές εκλογές της Σενεγάλης (2019)
**Στις κάλπες συρρέουν οι πολίτες στη Σενεγάλη για να εκλέξουν τον επόμενο πρόεδρο. (''DW'')
*Δημοψήφισμα της Κούβας (2019)
**Σε δημοψήφισμα που διενεργείται στην Κούβα οι ψηφοφόροι καλούνται να εγκρίνουν ή να απορρίψουν ένα νέο σύνταγμα, με βάση το οποίο δίνεται το τεκμήριο της αθωότητας στους κατηγορουμένους, αναγνωρίζεται η ιδιωτική περιουσία, απαγορεύονται ορισμένοι τύποι διακρίσεων, καθιερώνεται όριο στην προεδρική θητεία και αποκαθίσταται η θέση του Πρωθυπουργού. (''Al Jazeera'')
*Δημοψήφισμα της Οκινάουα (2019)
**Σε ένα μη δεσμευτικό δημοψήφισμα που διεξάγεται στην ιαπωνική περιφέρεια Οκινάουα το 72% των ψηφισάντων τάσσεται κατά του σχεδίου της κεντρικής κυβέρνησης να μετακινηθεί η αμερικανική αεροπορική βάση της Φουτένμα στο Χενόκο, που βρίσκεται στο βόρειο νησί της Οκινάουα.
(''Asahi Shimbun English'') 
*Περιφερειακές εκλογές διενεργούνται στην ιταλική περιφέρεια της Σαρδηνίας για την εκλογή των μελών του περιφερειακού συμβουλίου. (''Repubblica'')

;Αθλητισμός
*Στον τελικό του Λιγκ Καπ Αγγλίας για το έτος 2019 η ομάδα της Μάντσεστερ Σίτι νικά την Τσέλσι ΦΚ στα πέναλτι έπειτα από 120 λεπτά χωρίς να σημειωθεί τέρμα και κερδίζουν τον 6ο τους τίτλο. (''The Guardian'')

## 25 Φεβρουαρίου
;Διεθνείς σχέσεις
*Το Διεθνές Δικαστήριο της Χάγης, το οποίο αποτελεί το ανώτατο δικαστήριο των Ηνωμένων Εθνών, αποφαίνεται ότι το Ηνωμένο Βασίλειο πρέπει να τερματίσει τον έλεγχο του επί του Αρχιπελάγους Τσάγκος στον Ινδικό Ωκεανό "το γρηγορότερο δυνατό". Ο Μαυρίκιος ισχυρίζεται ότι το αρχιπέλαγος αποσπάστηκε παράνομα από τη νησιωτική χώρα το 1965. (BBC)
*Αρχίζουν στο Κατάρ ειρηνευτικές συνομιλίες ανάμεσα στις ΗΠΑ και στους Ταλιμπάν. (BBC)

## 26 Φεβρουαρίου
;Νόμος και έγκλημα
*Γίνεται γνωστό ότι ο Αυστραλός καρδινάλιος Τζορτζ Πελ καταδικάστηκε στις 11 Δεκεμβρίου 2018 για σεξουαλική παρενόχληση δύο αγοριών χορωδίας ηλικίας 13 ετών στον Καθεδρικό Ναό του Αγίου Πατρικίου σε δύο περιστατικά το 1996 και το 1997, στη Μελβούρνη. Μέχρι σήμερα η καταδίκη παρέμενε μυστική με βάση τις διαταγές. Πρόκειται για τον ανώτατο αξιωματούχο της Καθολικής Εκκλησίας που καταδικάζεται για σεξουαλικό έγκλημα στα χρονικά. Ο Πελ απομακρύνθηκε από τη θέση του και εκδιώχθηκε από το Παπικό Συμβούλιο των Συμβούλων του Καρδιναλίου, λίγο μετά την καταδικαστική απόφαση. (The Age 1) (The Age 2)

;Πολιτική και εκλογές
*Νιγηριανές γενικές εκλογές (2019)
**Επανεκλέγεται στη Νιγηρία ο πρόεδρος Μουχαμαντού Μπουχάρι. (Africa News)

## 27 Φεβρουαρίου
;Ένοπλες συγκρούσεις και επιθέσεις
* Ένταση μεταξύ Ινδίας - Πακιστάν
**Η Πακιστανική Πολεμική Αεροπορία ανακοινώνει ότι πραγματοποίησε αεροπορικές επιδρομές εναντίον του κατεχόμενου από την Ινδία Κασμίρ, καταρρίπτοντας δύο ινδικά αεροσκάφη και συλλαμβάνοντας έναν πιλότο έπειτα από αερομαχία. Οι Ινδοί αξιωματούχοι επιβεβαιώνουν ότι ένα από τα αεροπλάνα τους συνετρίβη, σκοτώνοντας και τους δύο πιλότους στο σκάφος. Τα ινδικά μέσα ενημέρωσης ισχυρίζονται ότι η Ινδία έχει καταρρίψει ένα πακιστανικό F-16 που παραβίασε τον εναέριο χώρο της. ('' Bloomberg '' (ANI)
*Συντρίβεται ένα ελικόπτερο μεταφοράς Mi-17 στην επαρχία Μπάντγκαμ στο Τζαμού και Κασμίρ, σκοτώνοντας όλο το πλήρωμα και έναν πολίτη στο έδαφος. ('' Hindustan Times '')

;Τέχνες και πολιτισμός
* Συμμετοχή της Ουκρανίας στη Eurovision
** Η Ουκρανία αποχωρεί από το φετινό διαγωνισμό τραγουδιού της Eurovision στο Τελ Αβίβ του [Ισραήλ]], καθώς η τραγουδίστρια της ουκρανικής συμμετοχής Μαρούβ δήλωσε ότι αρνήθηκε να χρησιμοποιηθεί σαν «πολιτικό εργαλείο» καθώς της ζήτησαν να υπογράψει συμβόλαιο που όριζε ότι δεν θα πραγματοποιήσει συναυλίες στη Ρωσία. (BBC)

;Καταστροφές και δυστυχήματα
*Σε σιδηροδρομικό δυστύχημα και τη φωτιά που επακολουθεί, πεθαίνουν τουλάχιστον 25 άτομα στο Σταθμό του Ραμσή στο Κάιρο, την πρωτεύουσα της Αιγύπτου. (BBC)
** Ο υπουργός Μεταφορών Χισάμ Αραφάτ παραιτείται και η παραίτησή του γίνεται δεκτή από τον πρωθυπουργό. (Ειδήσεις Αφρικής)
* Ένα ελικόπτερο συντρίβεται στο Τάπλεγιουνγκ, του Νεπάλ, σκοτώνοντας 7 άτομα, συμπεριλαμβανομένου του υπουργού Πολιτισμού και Τουρισμού του Νεπάλ Ραμπίντρα Πρασάντ Αντικαρί. ('' New York Times ''
* Μια ύποπτη έκρηξη αερίων στο Ταράζ του Καζακστάν σκοτώνει τρία άτομα σε ένα συγκρότημα διαμερισμάτων. (RFERL)
*Κατολίσθηση πλήττει παράνομο χρυσωρυχείο στο Σουλαουέζι της Ινδονησίας. Υπολογίζεται ότι 60 άνθρωποι παγιδεύτηκαν κάτω από τη γη, ενώ άλλοι τρεις βρίσκονται νεκροί. (Sky News)

;Πολιτική και εκλογές
*Προεδρική κρίση στη Βενεζουέλα το 2019:
**Ο Χουάν Γκουαϊδό ανακοινώνει ότι με την επιστροφή του από την Κολομβία στη Βενεζουέλα θα ασκεί τα καθήκοντα του Προέδρου.
(CNN)
**Η Κολομβία ζητά τη διαμεσολάβηση των Ηνωμένων Εθνών προκειμένου να βοηθήσει στον τερματισμό της κρίσης. (Reuters)

## 28 Φεβρουαρίου

;Διεθνείς σχέσεις
*Η σύνοδος κορυφής μεταξύ του προέδρου των ΗΠΑ Ντόναλντ Τραμπ και του Βορειοκορεάτη ηγέτη Κιμ Γιονγκ Ουν τελειώνει ξαφνικά νωρίτερα από την προγραμματισμένη ώρα, με πηγές από τον Λευκό Οίκο να αναφέρουν ότι δεν έγινε καμία συμφωνία αναφορικά με τις σχέσεις μεταξύ των δύο χωρών και της πολιτικής της Βόρειας Κορέας για τα πυρηνικά όπλα. (NBC News)

## Παραπομπές

02